Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 2334/97, όπως τροποποιήθηκε τελευταία με τον κανονισμό (ΕΚ) αριθ. 1678/2001, για την επιβολή οριστικού δασμού αντιντάμπινγκ σε ορισμένες εισαγωγές απλών παλετών από ξύλο καταγωγής Δημοκρατίας της Πολωνίας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Το Νοέμβριο του 1997, με τον κανονισμό (ΕΚ) αριθ. 2334/97, όπως τροποποιήθηκε τελευταία τον Αύγουστο του 2001 με τον κανονισμό (ΕΚ) αριθ. 1678/01, το Συμβούλιο επέβαλε οριστικούς δασμούς αντιντάμπινγκ σε ορισμένες εισαγωγές απλών παλετών από ξύλο καταγωγής Δημοκρατίας της Πολωνίας και αποδέχθηκε τις αναλήψεις υποχρεώσεων που πρότειναν ορισμένοι παραγωγοί σχετικά με τις εισαγωγές αυτές.

Πολωνός παραγωγός-εξαγωγέας πρότεινε ανάληψη υποχρέωσης που θεωρείται αποδεκτή δεδομένου ότι εξαλείφει το διαπιστωθέν ζημιογόνο ντάμπινγκ.

Παράλληλα, έξι άλλοι Πολωνοί παραγωγοί οι οποίοι είχαν προτείνει αναλήψεις υποχρεώσεων, δεν τήρησαν τις τιμές που καθορίζονταν σε αυτές και ως εκ τούτου θεωρείται σκόπιμο να ανακληθεί η αποδοχή των αναλήψεων υποχρεώσεων και να επιβληθεί αντ'αυτής δασμός αντιντάμπινγκ.

Επιπλέον, άλλος παραγωγός που πρότεινε ανάληψη υποχρέωσης συνδέεται με μία από τις προαναφερθείσες έξι εταιρείες. Προκειμένου να εμποδιστεί μία εταιρεία να συνεχίζει να επωφελείται από την απαλλαγή από τους δασμούς αντιντάμπινγκ απλώς με τη διοχέτευση των εξαγωγών της μέσω της συνδεδεμένης με αυτήν εταιρείας, θεωρείται σκόπιμο να αφαιρεθεί η επωνυμία αυτού του συνδεδεμένου παραγωγού από τον κατάλογο των εταιρειών των οποίων οι αναλήψεις υποχρεώσεων έχουν γίνει αποδεκτές.

Πραγματοποιήθηκαν διαβουλεύσεις με τα κράτη μέλη τα οποία τάσσονται υπέρ της τροποποίησης των μέτρων.

Ως εκ τούτου, η Επιτροπή πρέπει να προτείνει στο Συμβούλιο εκδώσει απόφαση περί τροποποιήσεως του κανονισμού (ΕΚ) αριθ. 2334/97 ως εξής:

- με αποδοχή της ανάληψης υποχρέωσης που πρότεινε ο Πολωνός παραγωγός-εξαγωγέας,

- με επιβολή δασμών αντιντάμπινγκ αντί της αποδοχής αναλήψεων υποχρεώσεων την οποία ανακάλεσε η Επιτροπή,

- με τροποποίηση του παραρτήματος ΙΙ του προαναφερθέντος κανονισμού, το οποίο περιλαμβάνει τον κατάλογο των εταιρειών των οποίων οι αναλήψεις υποχρεώσεων έγιναν αποδεκτές

-

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 2334/97, όπως τροποποιήθηκε τελευταία με τον κανονισμό (ΕΚ) αριθ. 1678/2001, για την επιβολή οριστικού δασμού αντιντάμπινγκ σε ορισμένες εισαγωγές απλών παλετών από ξύλο καταγωγής Δημοκρατίας της Πολωνίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (EΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας [1], και ειδικότερα το άρθρο 8 παράγραφος 9 και το άρθρο 9 παράγραφος 4,

[1] ΕΕ L 56 της 6.3.1996, σ. 1, κανονισμός όπως τροποποιήθηκε τελευταία με τον κανονισμό (ΕΚ) αριθ. 2238/2000 (ΕΕ L 257, 11.10.2000, σ. 2).

τον κανονισμό (ΕΚ) αριθ. 2334/97 της 24ης Νοεμβρίου 1997 για την επιβολή οριστικού δασμού αντιντάμπινγκ για ορισμένες εισαγωγές απλών παλετών από ξύλο καταγωγής Δημοκρατίας της Πολωνίας [2] και, ιδίως, το άρθρο 4 παράγραφοι 1 και 2,

[2] ΕΕ L 324, 27.11.1997, σ. 1, κανονισμός όπως τροποποιήθηκε τελευταία με τον κανονισμό (ΕΚ) αριθ. 1678/2001 (ΕΕ L 227, 23.8.2001, σ. 22).

την πρόταση που υπέβαλε η Επιτροπή μετά από διαβουλεύσεις με τη συμβουλευτική επιτροπή,

Εκτιμώντας τα εξής:

Α. ΠΡΟΗΓΟΥΜΕΝΗ ΔΙΑΔΙΚΑΣΙΑ

(1) Το Συμβούλιο, με τον κανονισμό (ΕΚ) αριθ. 2334/97, επέβαλε οριστικούς δασμούς αντιντάμπινγκ σε ορισμένες εισαγωγές απλών παλετών από ξύλο που υπάγονται στον κωδικό ΣΟ ex 4415 20 20 καταγωγής Δημοκρατίας της Πολωνίας και αποδέχθηκε τις αναλήψεις υποχρεώσεων που πρότειναν ορισμένοι παραγωγοί σε σχέση με αυτές τις εισαγωγές. Στους πολωνούς παραγωγούς-εξαγωγείς εφαρμόστηκε η μέθοδος της δειγματοληψίας και επεβλήθησαν ατομικοί δασμοί που κυμαίνονταν από 4,0% έως 10,6% στις εταιρείες που συμμετείχαν σε αυτήν, ενώ σε άλλες συνεργαζόμενες εταιρείες που δεν συμπεριελήφθησαν στη δειγματοληψία εφαρμόσθηκε μέσος σταθμισμένος δασμός 6,3%. Δασμός 10,6% επιβλήθηκε στις εταιρείες που είτε δεν αναγγέλθηκαν είτε δεν συνεργάστηκαν κατά την έρευνα. Οι παραγωγοί των οποίων οι αναλήψεις υποχρεώσεων έγιναν αποδεκτές απηλλάγησαν από δασμούς αντιντάμπινγκ όσον αφορά τις εισαγωγές συγκεκριμένων παλετών τύπου EUR, οι οποίες αποτελούν τον μοναδικό τύπο παλετών που καλύπτεται από τις αναλήψεις υποχρεώσεων.

(2) Το άρθρο 4 παράγραφος 1 του κανονισμού (ΕΚ) αριθ. 2334/97 ορίζει ότι στις περιπτώσεις που ένα μέρος παρέχει επαρκή στοιχεία στην Επιτροπή που αποδεικνύουν ότι:

- δεν εξήγαγε στην Κοινότητα ή δεν παρήγαγε τις παλέτες από ξύλο που περιγράφονται στο άρθρο 1 παράγραφος 1 του εν λόγω κανονισμού κατά την περίοδο της έρευνας,

- δεν συνδέεται με κανέναν από τους παραγωγούς ή εξαγωγείς στην Πολωνία που υπόκεινται σε δασμούς αντιντάμπινγκ που επέβαλε ο εν λόγω κανονισμός,

- εξήγαγε πράγματι στην Κοινότητα τα εν λόγω εμπορεύματα μετά την περίοδο της έρευνας, ή έχει αναλάβει αμετάκλητη συμβατική υποχρέωση να εξάγει σημαντική ποσότητα στην Κοινότητα,

τότε ο κανονισμός αυτός μπορεί να τροποποιηθεί με τον καθορισμό, για το εν λόγω μέρος, του δασμολογικού συντελεστή που εφαρμόζεται στους συνεργαζόμενους παραγωγούς οι οποίοι δεν συμπεριλαμβάνονται στο δείγμα, δηλαδή 6,3%. Οι παραγωγοί-εξαγωγείς οι οποίοι πληρούν τα κριτήρια του άρθρου 4 παράγραφος 1 και ως εκ τούτου υπόκεινται στο μέσο σταθμισμένο δασμό 6,3%, παρατίθενται στον κατάλογο του παραρτήματος Ι του κανονισμού (ΕΚ) αριθ. 2334/97.

(3) Το άρθρο 4 παράγραφος 2 του κανονισμού (EΚ) αριθ. 2334/97 προβλέπει επίσης ότι οποιοδήποτε μέρος πληροί τα κριτήρια που καθορίζονται στο άρθρο 4 παράγραφος 1, απαλλάσσεται επίσης από την καταβολή του δασμού αντιντάμπινγκ αν γίνει αποδεκτή ανάληψη υποχρέωσης από το εν λόγω μέρος όσον αφορά τις παλέτες τύπου EUR. Οι παραγωγοί-εξαγωγείς των οποίων παρόμοιες αναλήψεις υποχρεώσεων έχουν γίνει αποδεκτές παρατίθενται στο παράρτημα ΙΙ του κανονισμού (ΕΚ) αριθ. 2334/97.

(4) Τα παραρτήματα Ι και ΙΙ του κανονισμού (ΕΚ) αριθ. 2334/97 τροποποιήθηκαν με τους κανονισμούς (EΚ) αριθ. 2079/98 [3], (EΚ) αριθ. 2048/1999 [4], (ΕΚ) αριθ. 1521/2000 [5] και (ΕΚ) αριθ. 1678/2001 [6] του Συμβουλίου.

[3] ΕΕ L 266, 1.10.1998, σ. 1.

[4] ΕΕ L 255, 30.9.1999, σ. 1.

[5] ΕΕ L 175, 14.7.2000, σ. 1.

[6] ΕΕ L 227, 23.8.2001, σ. 22.

Β. ΑΠΟΔΟΧΗ ΤΩΝ ΑΝΑΛΗΨΕΩΝ ΥΠΟΧΡΕΩΣΕΩΝ

(5) Πολωνός παραγωγός-εξαγωγέας, η P.P.H. "Astra" Sp. z o.o., Nawojowa, για τον οποίο καθορίστηκε ο μέσος σταθμισμένος δασμός 6,3%, πρότεινε επίσης αναλήψεις υποχρεώσεων όσον αφορά τις παλέτες EUR, οι οποίες έγιναν αποδεκτές με την απόφαση 2002/.../ΕΚ της Επιτροπής [7]. Κατά συνέπεια, η εν λόγω εταιρεία πρέπει να προστεθεί στο παράρτημα ΙΙ του κανονισμού (ΕΚ) αριθ. 2334/97.

[7] ΕΕ L ...

Γ. ΑΔΥΝΑΜΙΑ ΤΗΡΗΣΗΣ ΤΩΝ ΑΝΑΛΗΨΕΩΝ ΥΠΟΧΡΕΩΣΕΩΝ

(6) Οι ακόλουθοι έξι Πολωνοί παραγωγοί-εξαγωγείς, των οποίων τις αναλήψεις υποχρεώσεων απεδέχθη η Επιτροπή, παραβίασαν την ανάληψη υποχρέωσης επειδή δεν τήρησαν την ελάχιστη τιμή πώλησης που καθορίστηκε σε αυτήν:

- P.W. "Intur-kfs" Sp. z o.o., Inowroclaw (πρόσθετος κωδικός Taric 8662)

- Z.P.H.U. "Miroslaw Przybylek", Klonowa (πρόσθετος κωδικός Taric 8574)

- Import-Export "Elko" Sp. z o.o., Kalisz (πρόσθετος κωδικός Taric 8532)

- "Drewpal" sp. j., Blizanow (πρόσθετος κωδικός Taric 8534)

- "D&M&D" Sp. z o.o., Blizanow (πρόσθετος κωδικός Taric 8566)

- "CMC" Sp. z o. o., Andrychow, Inwald (πρόσθετος κωδικός Taric 8528)

Κατά συνέπεια, η Επιτροπή ενημέρωσε τους έξι αυτούς παραγωγούς-εξαγωγείς ότι προτίθεται να αφαιρέσει την επωνυμία τους από τον κατάλογο των εταιρειών για τις οποίες έχει γίνει αποδεκτή ανάληψη υποχρεώσεων. Οι εν λόγω παραγωγοί-εξαγωγείς διατύπωσαν σχόλια σχετικά με τις παραβιάσεις που ανέφερε η Επιτροπή και όσοι το ζήτησαν έγιναν δεκτοί σε ακρόαση. Ωστόσο, κανείς από τους εν λόγω παραγωγούς-εξαγωγείς δεν προέβαλε επιχειρήματα που να θέτουν σε αμφισβήτηση το συμπέρασμα περί παραβιάσεως των αναλήψεων υποχρεώσεων.

(7) Προκειμένου η CMC Sp. z o. o.-Andrychow να σταματήσει να επωφελείται από την απαλλαγή από τους δασμούς αντιντάμπινγκ διοχετεύοντας απλά τις εξαγωγές της μέσω της συνδεδεμένης με αυτήν εταιρείας, της P.P.H.U. "Zbigniew Marek", Andrychow, η Επιτροπή θεώρησε σκόπιμο να ανακαλέσει την αποδοχή της ανάληψης υποχρέωσης που πρότεινε ο προαναφερόμενος παραγωγός-εξαγωγέας και να επιβάλει οριστικούς δασμούς αντιντάμπινγκ στην:

- P.P.H.U. "Zbigniew Marek", Andrychow (πρόσθετος κωδικός Taric A113),

(8) Δεδομένου ότι διαπιστώθηκε παραβίαση των αναλήψεων υποχρεώσεων, η Επιτροπή ανακάλεσε την αποδοχή των αναλήψεων υποχρεώσεων με την απόφαση 2002/.../ΕΚ [8]. Ως εκ τούτου, θα πρέπει να επιβληθούν αμέσως οριστικοί δασμοί αντιντάμπινγκ στις έξι εταιρείες που αναφέρονται στην αιτιολογική σκέψη (6), καθώς και στη συνδεδεμένη εταιρεία που αναφέρεται στην αιτιολογική σκέψη (7) όσον αφορά τις εξαγωγές παλετών τύπου EUR.

[8] ΕΕ L ...

Δ. ΤΡΟΠΟΠΟΙΗΣΗ ΤΟΥ ΠΑΡΑΡΤΗΜΑΤΟΣ ΙΙ ΤΟΥ ΚΑΝΟΝΙΣΜΟΥ (ΕΚ) ΑΡΙΘ. 2334/97

(9) Βάσει όσων προαναφέρθηκαν, πρέπει να τροποποιηθεί αναλόγως το παράρτημα ΙΙ του κανονισμού (ΕΚ) αριθ. 2334/97 το οποίο περιλαμβάνει τον κατάλογο των εταιρειών των οποίων οι αναλήψεις υποχρεώσεων έχουν γίνει αποδεκτές. Οι παραγωγοί-εξαγωγείς που δεν υπόκεινται πλέον σε αναλήψεις υποχρεώσεων υπόκεινται στον δέοντα δασμό όπως προβλέπεται στο άρθρο 1 παράγραφος 2 του κανονισμού (ΕΚ) αριθ. 2334/97.

(10) Κάθε αίτηση για την εφαρμογή αυτών των μεμονωμένων δασμολογικών συντελεστών (π.χ., μετά τη μεταβολή της ονομασίας της οντότητας ή μετά τη συγκρότηση νέων οντοτήτων παραγωγής ή πωλήσεων), υποβάλλεται αμέσως στην Επιτροπή [9] μαζί με όλα τα σχετικά στοιχεία, ιδίως δε κάθε τροποποίηση των δραστηριοτήτων της εταιρείας που αφορούν την παραγωγή και τις εγχώριες και εξαγωγικές πωλήσεις που συνδέεται π.χ. με αυτή την αλλαγή επωνυμίας ή τη μεταβολή των οντοτήτων παραγωγής και πωλήσεων. Η Επιτροπή, εφόσον το κρίνει σκόπιμο και κατόπιν διαβουλεύσεων με τη συμβουλευτική επιτροπή, θα τροποποιήσει αντιστοίχως τον κανονισμό, αναπροσαρμόζοντας τον πίνακα των εταιρειών που χαίρουν μεμονωμένων δασμολογικών συντελεστών.

[9] Ευρωπαϊκή Επιτροπή, Γενική Διεύθυνση Εμπορίου, TERV 00/13, B-1049 Brussels, Belgium.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα ΙΙ του κανονισμού (ΕΚ) αριθ. 2334/97, όπως τροποποιήθηκε τελευταία με τον κανονισμό (ΕΚ) αριθ. 1678/2001, αντικαθίσταται από το παράρτημα Ι του παρόντος κανονισμού.

Άρθρο 2

1. Επιβάλλονται οριστικοί δασμοί αντιντάμπινγκ στις εισαγωγές παλετών τύπου EUR που υπάγονται στον κωδικό ΣΟ ex 4415 20 20 (κωδικός Taric: 4415 20 20*10) καταγωγής Δημοκρατίας της Πολωνίας, οι οποίες εξάγονται από τις ακόλουθες εταιρείες:

- P.W. "Intur-kfs" Sp. z o.o., Inowroclaw

- Z.P.H.U. "Miroslaw Przybylek", Klonowa

- Import-Export "Elko" Sp. z o.o., Kalisz

- "Drewpal" sp. j., Blizanow

- "D&M&D" Sp. z o.o., Blizanow

- "CMC" Sp. z o. o., Andrychow, Inwald

- P.P.H.U. "Zbigniew Marek", Andrychow

2. Ο δασμός αντιντάμπινγκ που εφαρμόζεται στην καθαρή τιμή "ελεύθερο στα σύνορα της Κοινότητας", πριν από τον εκτελωνισμό, των παλετών τύπου EUR, είναι ο εξής:

>ΘΕΣΗ ΠIΝΑΚΑ>

Άρθρο 3

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ I

Κατασκευαστής // Πρόσθετος κωδικός Taric

1 "Baumann Palety" Sp.zo.o., Barczewo // 8570

2 E. Dziurny -- C. Nowak S.C., Snietnica // 8571

3 F.P.H. "Tina" S.C., Katowice // 8572

4 Firma "Sabelmar" S.C., Konczyce Male // 8573

5 "Kross-Pol" Sp.zo.o., Kolobrzeg // 8576

6 P.P.H. "GKT" S.C., Bilgoraj // 8584

7 P.P.H. "Unikat", Aleksandrow IV 697 // 8586

8 P.P.H.U. "Adapol" S.C., Wolomin // 8587

9 P.P.H.U. "Alpa" Sp.zo.o., Dobrzyca // 8588

10 P.P.U.H. "Alwa" Sp.zo.o., Slawno // 8589

11 P.P.H.U. "Palimex" Sp.zo.o., Wloszakowice // 8590

12 P.P.U.H. "SMS" -- St. Mrozowicz, Suleczyno // 8591

13 P.T.H. "Mirex", Kolobrzeg // 8597

14 P.W. "Peteco" Sp.zo.o., Warszawa // 8690

15 "Paletex" Produkcja Palet, Roman Panasiuk, Warszawa // 8691

16 Produkcja Palet "A. Adamus", Kuznia Grabowska // 8692

17 P.P.H. Zygmunt Skibinski, Kowal // 8693

18 "Scanproduct" S.A., Czarny Dujanec // 8715

19 "Transdrewneks" Sp.zo.o., Grudziadz-Owczarki // 8716

20 W.Z.P.U.M. "Euro-Tech", Rakszawa // 8725

21 Z.P.H. "Palettenwerk" -- K. Kozik, Jordanow // 8726

22 Zaklad Przerobu Drewna S.C., Drawsko Pomorskie // 8745

23 Z.P.H.U. "Sek-Pol" Sp.zo.o., Tarnobrzeg // 8526

24 "Euro-Mega-Plus" Sp.zo.o., Kielce // 8527

25 Wyrob, Sprzedaz, Skup Palet, Josef Kolodziejczyk, Aleksandrow IV 704 // 8529

26 Firma Produkcyjno Transportowa Marian Gerka, Brodnica // 8530

27 Z.P.H.U. "Drewnex" Mamos, Luczak, Mamos s.j., Cekow // 8531

28 P.P.H.U. "Probox", Import-Export, Kalisz // 8533

29 Zaman S.C., Radom // 8535

30 "Marimpex", Pulawy // 8537

31 "AVEN" Sp.zo.o., Kostrzyn // 8558

32 P.P.H.U. "Eurex" BIS, Godynice // 8538

33 ENKEL S.C., Pulawy // 8540

34 Produkcja Stolarska Posrednictwo Export-Import, W.i.T. HENSOLDT, Lebork // 8541

35 P.P.U.H. "DREWPOL", Braszewice // 8834

36 PTN Kruklanki Sp.zo.o., Krulanki // 8556

37 WEDAMS.C., Stezyca // 8557

38 Import-Export Jan Sibinski, Czajkow // 8559

39 P.P.H.U. "Alk", Bierzwnik // 8561

40 "Empol" S.C., Jastrzebniki 37 // 8560

41 Euro-Handels Sp.zo.o., Szczecin // 8440

42 P.P.H. "Paletex" Sibinski Jaroslaw, Czajkow // 8441

43 Firma "KIKO" S.C., Poznan // 8443

44 "Enkel" Waldemar Wnuk, Pulawy // 8444

45 Firma Borkowski S.C. Export-Import, Grabow n. Prosna // 8446

46 "Bilusa" Sp.zo.o., Klodawa // 8484

47 P.P.U.H. PAL-POL S.C., Prabuty // 8485

48 Firma "A.C.S." S.C., Kamien // 8486

49 "SMT" Sp.zo.o., Miastko // 8562

50 Firma Transdrewneks Gadzala Antoni, Torun // 8563

51 "Palko" Sp.zo.o., Sedziszow // 8565

52 P.P.H. "Vector", Kalisz // 8567

53 P.P.H.U. "ELMA" S.C., Sobieseki // A109

54 P.P.H. SWENDEX S.C., Lublin // A110

55 Pomorski Serwis Paletowy Sp.zo.o., Kobylnica // A114

56 "EMI" S.C., Bilgoraj // A124

57 P.P.H.U. ROMAX Import-Eksport, Wroclaw // A133

58 P.P.D.B. "Lesnik" S.C., Krosno // A259

59 "EUROPAL" S.C., Brzeziny // A260

60 P.P.U.H. "CENTROPAL" EKSPORT-IMPORT, Czajkow // A261

61 Energomontaz Polnoc Serwis Sp.zo.o., Swierze Gorne // A262

62 P.P.H. "BOM'S" S-ka zo.o., Suwalki // A263

63 P.P.H. Astra Sp z o. o., Nawojowa //